**Suplement i Certifikatës për kualifikimin profesional,**

**GJEOLOGJI-MINIERA, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-bisnesi që lidhet me veprimtaritё në gjeologji dhe miniera.
* Tё kryejё llogaritje ekonomike qё lidhen me veprimtaritё në gjeologji dhe miniera.
* Të kryejë organizimin e punës në një sektor të veçantë të ndërmarrjeve/ kompanive në gjeologji-miniera.
* Të kryejë menaxhimin e burimeve njerëzore, materiale dhe financiare gjatë veprimtarive të punës në gjeologji-miniera.
* Të interpretojë, plotësojë dhe përgatisë dokumentacionin teknik dhe financiar qё lidhet me veprimtaritё që kryhen në gjeologji dhe miniera.
* Të zbatojë bazën ligjore që i referohet veprimtarive në gjeologji-miniera.
* Të zbatojë standartet teknike të miratuara që veprojnë në gjeologji dhe miniera.
* Të zbatojë parimet e etikës gjatë ushtrimit të veprimtarive profesionale në gjeologji-miniera.
* Të ndërtojë skica teknike të punimeve gjeologo-minerare me programin AutoCAD.
* Të kryejë llogaritje për konstruksione të thjeshta të armaturave në gjeologji-miniera.
* Të përdorë teknologjinë e informimit dhe komunikimit (TIK) për shërbimet në gjeologji-miniera.
* Të monitorojë përdorimin e pajisjeve dhe makinerive në gjeologji-miniera.
* Të monitorojë punimet e shfrytëzimit në nëntokë dhe sipërfaqe në miniera
* Të monitorojë punimet ndihmëse dhe të mirëmbajtjes (armatimit, shtrimit të shinave, largimit të ujërave, sistemin elektrik) në nëntokë dhe sipërfaqe.
* Të përshkruajë standardet ndërkombëtare që veprojnë në fushën e gjeologji-minierave
* Të kryejë veprimet kryesore për të dhënë ndihmën e shpejtë në gjeologji-miniera.
* Të zbatojë rregullat e sigurisë në punë dhe të mbrojtjes së mjedisit në gjeologji-miniera.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në kualifikimin profesionale “Gjeologji-Miniera”, niveli i IV në KSHK, referuar nivelit IV të KEK, e pajis individin Certifikatën Profesionale të Nivelit dhe Suplementin përkatës të saj të teknikut/Menaxherit të mesëm në këtë fushë profesionale, të njohura në territorin e Republikës së Shqipërisë.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme private/shtetërore që ushtrojnë aktivitet në drejtimin gjeologji-miniera. Gjithashtu, individi mund të vetëpunësohet në kuadrin e një biznesi individual në fushën e gjeologji-minierave në profesionet: Teknik miniere, Teknik gjeolog, Teknik markshajder (gjeomatik), Teknik shpimi etj. Po ashtu, në varësi të profilit gjeologji-miniera të përftuar në nivelin e III-të, ai mund të punësohet në një biznes që operon në fushën e gjeologji-minierave, në sektorët e prodhimit e të mirëmbajtjes, në linjat e prodhimit të inerteve në minierat sipërfaqësore, nëntokësore etj.

Me përfundimin e këtij niveli, individi ka mundësi për të fituar të drejtën e diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).